**În lumea noastră-i primăvară**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea noastră-i primăvară

...

Nu pot fi în rând cu lumea

În care m-am născut fără să știu,

În care banul este culmea,

Unde trăiesc și nu sunt viu!

...

Și mi-am creat o altă lume,

Unde trăiesc și mă simt viu

O lume blândă-al cărei nume,

Doar tu il știi, doar eu îl știu!

...

Aceasta este lumea noastră,

Lumea noastră, Asinor,

Cu flori roșii la fereastră,

Țesută din povești de dor!

...

Lumea lor nu-i pentru noi,

E dușmănoasă și străină,

În lumea noastră, amândoi

Primim iubire și lumină!

...

În lumea lor, visele mor

Cum moare floarea în livezi,

La noi se nasc povești de dor

Din ochii tăi limpezi și verzi!

...

De lumea lor suntem străini,

Viața-n lumea lor e-un joc,

În lumea lor prind rădăcini

Numai cei ce au noroc!

...

Noi n-avem loc în lumea lor

Care pare tot mai goală,

În lumea noastră, Asinor,

În lumea noastră-i primăvară!